Diari Oficial de la Generalitat Valenciana


Sumari del DOGV 5698, del 07-02-2008 (2008/831)

Informació pública de les bases particulars del concurs per a la selecció d'agent urbanitzador de la unitat d'execució residencial núm. 8 de l'homologació de les normes subsidiàries de planejament municipal d'Almoradí.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5698

Data del DOGV
:   07-02-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/831


Data del document
:   08-01-2008

Organisme emissor
:   Ajuntament d'Almoradí

Tipus de document
:   Concurs

Correcció d'errades

 Descriptors 

:   * Almoradí
    * administració local
    * licitació
    * contracte d'obres
    * pla d'urbanisme
    * obres públiques

Informació pública de les bases particulars del concurs per a la selecció d'agent urbanitzador de la unitat d'execució residencial núm. 8 de l'homologació de les normes subsidiàries de planejament municipal d'Almoradí. [2008/831]
D'acord amb l'article 132.1 de la Llei 16/2005, Urbanística Valenciana, per mitjà del present edicte s'anuncia la convocatòria de concurs per a la selecció d'agent urbanitzador de la unitat d'execució residencial núm. 8 de l'homologació de les normes subsidiàries de planejament municipal, segons Acord de l'Ajuntament en Ple de data 27 de desembre de 2007. Es publiquen a continuació les bases particulars a regir en el concurs, havent-se publicat l'aprovació definitiva de les bases generals en el Butlletí Oficial de la Província d'Alacant número 225 de data 29 de setembre de 2006.
S'indica que l'anunci de concurs s'ha remés al Diari Oficial de la Unió Europea el dia 10 de gener de 2008, als efectes de l'article 133.3 de la LUV i base particular huitena.
S'indica que el referit acord plenari pot ser recorregut en reposició davant d'este mateix Ajuntament en el termini d'un mes des de la publicació, o bé es pot presentar recurs contenciós administratiu davant del Jutjat Contenciós Administratiu d'Elx en el termini de dos mesos i no es podran alternar ambdós recursos; tot això sense perjudici de qualsevol altre que s'estime procedent.
Memòria (art. 131.2.B. LUV)
Antecedents
L'Ajuntament d'Almoradí, amb la finalitat d'adequar a la legislació urbanística vigent en l'àmbit de la Comunitat Valenciana les seues normes subsidiàries de planejament municipal, aprovades amb anterioritat a l'entrada en vigor de la Llei 6/1994, Reguladora de l'Activitat Urbanística, va emprendre un expedient d'homologació global de les dites normes, d'acord amb el que preveu el núm. 2 de la disposició transitòria primera de la LRAU, i l'Orde de 29 de març de 1996 del conseller d'Obres Públiques, Urbanisme i Transports de la Generalitat.
L'expedient d'homologació modificativa global de les normes subsidiàries d'Almoradí, per Resolució de la Comissió Territorial d'Urbanisme de data 14 d'abril del 2003 (DOGV núm. 4840, de data 13 de setembre de 2004, i BOPA núm. 109, de data de 14 de maig de 2004), ha delimitat la unitat d'execució residencial núm. 9, classificats com a sòl urbà afectes a desenvolupament per mitjà d'actuació integrada.
Posteriorment, ha entrat en vigor la Llei 16/2005, Urbanística Valenciana, cosa que ha portat a este ajuntament a l'aprovació d'unes bases generals, publicades en el BOPA núm. 225, de data 29 de setembre de 2006.
En data recent, juliol passat, s'ha plantejat davant de l'Ajuntament d'Almoradí, una iniciativa per al desenvolupament de l'esmentada unitat d'execució.
L'existència d'iniciativa en aparença solvent i l'interés del municipi en el desenvolupament de l'esmentada unitat d'execució residencial aconsellen l'inici de les actuacions previstes en l'article 130 LUV i següents. Des d'una perspectiva objectiva són de destacar les circumstàncies següents:
La unitat es troba ordenada detalladament en les normes subsidiàries.
La regulació que conté la LUV (art. 131 i arts. 286 i 287 ROGTU) establix de forma específica i precisa el contingut mínim de les bases particulars reguladores del concurs per a la selecció de l'agent urbanitzador, en règim de concurrència, per a l'execució pública indirecta del planejament, per la qual cosa obliga, com no podria ser d'una altra manera, a articular este concurs assumint, en part, i com a norma supletòria, les regles de la legislació bàsica de contractes de l'administració de l'estat, en concret del Text Refós de la Llei de Contractes de les Administracions Públiques (TRLCAP) aprovat per RDL 2/2000 de 16 de juny, partint de la figura, amb matisos, del tipus de contracte d'execució d'obra pública. Tot això és congruent amb el caràcter de «funció pública» que té l'activitat urbanística d'execució del planejament segons els postulats de la LUV. La fixació de criteris d'adjudicació i bases reguladores constituïxen una garantia dels principis d'igualtat, publicitat i concurrència.
Les bases presten especial importància al sistema de relacions entre propietaris i urbanitzador, establint els procediments de formulació de voluntats, terminis i sistema de garanties recíproques, que en tot cas, han de ser observades per tots els licitadors, i per descomptat, la forma de retribució a l'urbanitzador així com la qualitat de l'ordenació i de les dotacions públiques.
Bases reguladores
Primera. Objecte del present concurs. Àmbit d'actuació (art. 286.1.a) ROGTU). Ordenació vigent i directrius (art. 131.2 a) LUV)
1.1. L'àmbit físic que constituïx l'objecte de les presents bases particulars i per això, del present concurs, el constituïxen els sòls que s'identifiquen com a unitat d'execució residencial núm. 9, tenint una superfície de 42.923 m².
1.2. Ordenació urbanística vigent.
Com s'ha avançat, l'ordenació urbanística vigent està constituïda per l'expedient d'homologació modificativa global de les normes subsidiàries d'Almoradí, aprovat definitivament per Resolució de la Comissió Territorial d'Urbanisme de data 14 d'abril de 2003 (DOGV núm. 4840, de data 13 de setembre de 2004, i BOPA núm. 109, de data de 14 de maig de 2004).
Els paràmetres bàsics de l'UER 9 d'acord amb l'homologació global aprovada, són els següents:
Títol II. L'ordenació estructural.
II.9.1 Sòl urbà
QO.8.3.9. Nucli urbà residencial (NUR)
1. Àmbit: la zona de nucli urbà residencial està constituïda per les àrees següents expressament grafiades amb esta identificació en els plans de classificació del sòl del pla. El constituïx el nucli urbà d'Almoradí, el nucli urbà del Saladar i el nucli urbà de Las Heredades.
2. Configuració de la zona: les zones incloses en el sòl urbà residencial es configura per la integració del sistema d'ordenació per alineació de carrer, la tipologia d'edificació d'illa densa i l'ús global residencial. Clau RMD
3. Usos detallats:
a) Ús dominant:
Residencial
b) Usos compatibles:
Industrial
Terciari
Equipament
c) Usos incompatibles:
Els no mencionats.
d) Observacions:
Amb les limitacions que establix l'ordenació detallada.
4. Paràmetres urbanístics
Altura reguladora: el nombre de plantes màxim per a cada zona queda grafiat en els plans d'ordenació detallada POP 1 a 5 d'estes normes.
5. Altres condicions:
Estudis de detall: als efectes del compliment del requisit establit en l'art. 26 de la LRAU, podran delimitar-se àrees objecte d'estudi de detall quan tinguen com a finalitat l'augment de la superfície dotacional inclosa en la seua àrea.
Incidència dels plans d'acció territorial: al sòl urbà li és aplicable el que establix l'article 24 del PATRICOVA, és a dir, s'haurà de verificar la incidència del mateix i imposar condicions, quan procedisca, d'adequació de les futures edificacions. En eixe sentit, es permetrà la disminució de l'altura mínima de la cota de planta baixa, d'acord amb les possibilitats d'exempció per al sòl urbà establides en l'art. 24 del PATRICOVA, havent de situar-se sempre en qualsevol cas a cota superior a la rasant de la vorera.
En general, i excepte l'anteriorment especificat, l'edificació ha d'adequar-se al que establixen els articles 26, 27 i 28 del PATRICOVA, tal com s'establix en l'ordenació detallada.
Títol III. L'ordenació detallada.
III.3.1. Nucli urbà residencial (NUR)
1. Àmbit: la zona de nucli urbà residencial està constituïda per les àrees següents expressament grafiades amb esta identificació en els plans de classificació del sòl del pla:
Nucli urbà Almoradí
Nucli urbà el Saladar
Nucli urbà Las Heredades
2. Configuració de la zona:
Les zones incloses en el sòl urbà residencial es configura per la integració del sistema d'ordenació per alineació de carrer, la tipologia d'edificació d'illa densa i l'ús global residencial. Clau RMD
3. Usos detallats:
a) Ús dominant:
Residencial: R
b) Usos compatibles:
Industrial: I1
Terciari: T1, T2 fins a 300 m² construïts
T3, T4, T5, T6, T7
Equipament: D
c) Usos incompatibles:
Els no mencionats.
d) Observacions:
Els usos I1, T1, T2, T3, T4, T5, T6 i T7, en edificis de vivendes, hauran de desenvolupar-se en planta baixa o soterrani o en edifici exclusiu, i sempre d'acord amb la normativa específica d'aplicació. L'ús T1 podrà també ubicar-se en primeres plantes d'edificis destinats a vivendes.
Dins de l'ús T2, els establiments inclosos en l'agrupació 64 (comerç al detall), subgrups 641 i 648 del nomenclàtor d'activitats, només podran tindre un màxim de 300 m² de sala de vendes i zona d'emmagatzemament annexa d'uns altres 300 m² com a màxim.
L'ús D, en edificis de vivendes, només podrà desenvolupar-se en planta baixa o soterrani o en edifici exclusiu i sempre d'acord amb la normativa específica d'aplicació. Queda exceptuat l'ús AD, que podrà situar-se en primeres plantes d'edificis destinats a vivendes.
A tots els efectes, les antigues entreplantes es consideraran de la mateixa manera que les plantes baixes.
Els usos diferents del residencial hauran de mantindre's dins de l'índex baix de molèstia d'acord amb el que s'ha establit pel nomenclàtor d'activitats
Especificacions relatives a usos per a tipologies assimilables a l'ADIC:
Per a edificacions del tipus bungalou, que formen conjunts assimilables a la tipologia ADIC, vivendes adossades, en nucli urbà, s'aplicaran, per analogia les determinacions relatives a usos de la clau ADIC de l'àrea SUD-1 (el Banyet).
4. Paràmetres urbanístics
Alineacions de vials: són les que estan definides en els plans d'alineacions.
Rasants: són les que estan definides en els plans de rasants.
Parcel·la mínima edificable: la definida per les condicions de dimensions (parcel·la mínima 100 m² i front mínim de parcel·la 7m) i forma (cercle inscrit mínim de 6 m) que es concreten en la fitxa de zona. Queden excloses del compliment d'estes condicions aquelles parcel·les que encara que les incomplisquen, confronten amb parcel·les vinculades a edificacions existents amb anterioritat a l'aprovació del pla, que no es troben en situació de fora d'ordenació. Queden igualment excloses aquelles que procedisquen de derrocament d'edificacions.
Fons màxim edificable: només en plantes de pis, 20 metres.
Xamfrà obligatori: en edificació en cantonada es realitzarà un xamfrà de 3 m de longitud.
Entreplantes: no es permeten.
Soterranis: permesos fins a un màxim de dos plantes sota rasant i una profunditat màxima de 6 metres.
Semisoterranis: permesos si l'altura màxima, segons es definix en III.2, és 1,2 metres.
Altura màxima de planta baixa: 4,5 metres
Altura reguladora: el nombre de plantes màxim per a cada zona queda grafiat en els plans d'ordenació detallada POP 1 a 5 d'estes normes. Esta estarà determinada per l'expressió polinòmica expressada en metres:
H = 4,5 + (n x 3,25)
On n és el nombre de plantes de pis sobre la planta baixa assignades per les normes a la zona.
Per a edificis destinats íntegrament a usos distints del residencial, serà suficient complir l'altura reguladora màxima permesa.
Per damunt de l'altura màxima es podrà realitzar el vessant de la coberta, amb una inclinació màxima del 30%, i en cobertes de terrat transitables baranes d'1,50 m.
Les construccions per damunt de l'altura màxima només es podran destinar a caixa d'ascensors, escales, depòsits, ximeneres, antenes i altres instal·lacions dels servicis necessaris de l'immoble, no podent excedir 4,20 m per damunt de l'altura màxima, excepte les antenes i els parallamps. Així mateix, sobre l'última planta, es permetran espais no habitables, vinculats a vivendes, destinats a trasters, reculats de l'alineació de fatxada 3 m, i amb les limitacions següents:
La superfície màxima per traster serà de 6 m²
No podran ser annexats a vivendes, i hauran de tindre accés des de zones comunes.
Podrà realitzar-se un màxim d'1 traster per vivenda o local.
Uniformitat d'altures: amb l'únic objecte de millorar les condicions estètiques i de composició arquitectònica de les fatxades a via pública, podrà aplicar-se la norma següent:
Els edificis que hagen d'alçar-se entre altres construïts legalment i l'altura reguladora dels quals siga major que la prevista en estes normes, podran autoritzar-se fins una elevació equivalent a la semisuma del nombre de plantes totals dels immobles limítrofs, i s'arredonirà el seu càlcul per defecte. Quan estos només afronten amb una propietat privada, podrà autoritzar-se l'elevació de l'edifici per damunt de la permesa pel planejament fins a la mitjana entre el nombre de plantes de l'edifici limítrof i el nombre de plantes permeses per a la zona en qüestió.
Cossos volats: només es permeten balcons i miradors, amb les limitacions màximes de vol i longitud següents i que es concreten en la fitxa de zona.
Longitud màxima de vol: 10% de l'ample del carrer amb un màxim d'1 metre. Màxim vol tancat el 50% de la longitud de fatxada. No es permetran vols a menys de 3,60 metres d'altura sobre la rasant. Estos se separaran almenys 1 m de les mitgeres. En els vols en cantó, la línia màxima de vol serà paral·lela al xamfrà de l'alineació. Quan en la cantonada convergisquen dos carrers d'ample distint, es prendrà com a valor de vol, en el front del xamfrà, el que corresponga a la via més ampla.
Marquesines i elements de senyalització: altura mínima 2,40 metres i màxims de vol semblants a cossos volats.
Paràmetres relatius a illes destinades a equipament públic: les condicions seran, sense perjuí de la resta de determinacions: altura màxima: PB+3P (14,25m); ocupació màxima de parcel·la 75%; fons edificable lliure.
5. Altres condicions:
Dotació d'aparcaments:
La reserva mínima de places d'aparcament serà d'1 plaça per cada 1,5 vivendes. Esta podrà fer-se en planta baixa o soterrani. Per al seu càlcul s'arredonirà el nombre de places per excés, de manera que la reserva serà, i així successivament:
Nombre de vivendes 1 2 3 4 5 6 7 8 9 10 11 12
Places d'aparcament 1 2 2 3 4 4 5 6 6 7 8 8
\* \* \* \* \*
Número de viviendas 1 2 3 4 5 6 7 8 9 10 11 12
Plazas de aparcamiento 1 2 2 3 4 4 5 6 6 7 8 8
L'exigència del nombre de places d'aparcament no excedirà de la reserva d'una sola planta completa, que deurà en eixe cas destinar-se íntegrament a l'ús aparcament.
Estaran exempts de reserva de places d'aparcament aquells solars de superfície inferior a 200 m² o les condicions geomètriques dels quals no permeten la inscripció d'un cercle de 14 metres de diàmetre. No podran realitzar-se actes de segregació de parcel·les que tinguen com a fi presumible l'exempció de reserva de places d'aparcament.
En edificis de més de tres vivendes, en el cas que la reserva d'aparcaments es realitze en planta baixa, no podran realitzar-se més que els accessos de vehicles necessaris per a complir la normativa específica d'aparcaments.
Zones verdes i espais lliures: este espai ha de ser enjardinat, que permeta la seua utilització pública, i el tractament del qual complisca la normativa d'accessibilitat a persones amb mobilitat disminuïda. S'admetrà la instal·lació de quioscos o casetes per a ferramentes, complementàries a l'ús públic. Les instal·lacions mencionades es consideraran aprofitaments marginals, exclosos per tant, del còmput d'edificabilitat amb un màxim del 5% d'ocupació i exempts de reculada obligatòria respecte a límits de parcel·la i alineacions. Es permetrà així mateix la instal·lació d'espais ludicoesportius a l'aire lliure.
Estudis de detall: als efectes del compliment del requisit establit en l'art. 26 de la LRAU, podran delimitar-se àrees objecte d'estudi de detall quan tinguen com a finalitat l'augment de la superfície dotacional inclosa en la seua àrea.
Incidència dels plans d'acció territorial: ha de prestar-se especial atenció a la incidència del PATRICOVA. En general, l'ordenació de l'edificació i les infraestructures hauran d'adequar-se al que establixen els articles 26, 27 i 28 del PATRICOVA, a excepció del que regula particularment l'Ajuntament d'acord a l'article 24. És a dir:
1. En zones subjectes a risc d'inundació,
a) Les edificacions d'una planta que es realitzen hauran de comptar amb cobert o terrat accessible des del seu interior per mitjà d'escala.
b) La disposició de les noves edificacions es realitzarà de manera que s'orienten en el sentit del flux desbordat. S'evitarà la seua disposició transversal per a no causar efectes barrera que produïsquen sobreelevació del calat aconseguit per les aigües en l'entorn.
c) El forjat corresponent a la planta baixa de les futures construccions se situarà per damunt de la rasant del carrer circumdant.
2. Es prohibixen els usos residencials, industrials i comercials, excepte la part destinada a magatzematge, a cota inferior a la rasant del terreny o del carrer.
3. Es permetran les plantes de soterrani o semisoterrani sempre que es complisquen les condicions següents:
a) L'accés siga estanc.
b) El sistema de drenatge no estiga connectat a la xarxa de clavegueram i dispose d'un sistema de bombament independent alimentat per mitjà de grup electrogen.
c) L'ús d'estos soterranis siga exclusivament d'aparcament de vehicles.
d) La rampa d'accés estiga sobreelevada deu centímetres (10 cm) sobre la rasant de la vorera.
e) Les conduccions de sanejament que discórreguen o puguen abocar en el seu interior hauran de ser estanques enfront de les pressions produïdes en cas d'inundació.
4. Les connexions a la xarxa de clavegueram no permetran el flux de l'aigua en sentit contrari, per mitjà de vàlvula automàtica o manual o qualsevol altre mecanisme que ho impedisca.
5. En edificacions d'ús residencial, industrial, comercial i de servicis es realitzaran les adequacions següents:
a) Portes, finestres i tancaments de fatxada seran estancs fins una altura d'un metre i mig (1,5 m) per damunt de la rasant del carrer.
b) Els elements més sensibles de la vivenda o del local, com ara la caixa general de protecció, se situaran a setanta centímetres (70 cm) per damunt de la cota del forjat de planta baixa.
6. A fi d'evitar l'efecte d'embassament i el consegüent perill de ruptura brusca, les tanques i murs de tancament de les parcel·les seran permeables al flux de l'aigua a partir de quaranta centímetres (40 cm) d'altura i en tot el seu perímetre.
7. Les fonamentacions, estructures i tancaments d'edificis hauran de calcular-se per a suportar la pressió i/o subpressió produïda per una altura d'aigua d'un metre i mig (1,5 m). Els depòsits i elements semblants es dissenyaran i ancoraran al terreny de manera que s'evite la possibilitat de flotació.
1.3. Fitxes de planejament i gestió.
Formen part d'estes bases particulars, com a annex I, les fitxes de planejament i gestió de la UER 9.
Segona. Règim jurídic (art. 286.1, lletres d), e) i f) ROGRU)
El present contracte té naturalesa administrativa especial, i es regirà per les disposicions contingudes en la Llei 16/2005, de 30 de desembre, Urbanística Valenciana, pel que disposa el reglament que la desplega i les clàusules contingudes en les presents bases particulars de programació, així com en les bases generals de programació.
S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000 de 16 de juny (Llei de Contractes de les Administracions Públiques), i les establides en el Reglament General de la dita llei, aprovat per Reial Decret 1098/2001, de 12 d'octubre (Reglament de Contractes de les Administracions Públiques), així com les normes de dret comunitari i la resta de disposicions que regulen la contractació administrativa de les entitats locals que se li apliquen.
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desenvolupament i execució de programa d'actuació integrada.
De conformitat amb el que disposa la Llei de Contractes de les Administracions Públiques, l'Ajuntament té la prerrogativa d'interpretar els contractes per al desenvolupament i execució dels programes d'actuació integrada o aïllada, resoldre els dubtes que oferisca el seu compliment, modificar-los per raó d'interés públic, acordar la seua resolució i determinar els efectes d'esta, de conformitat amb les causes, efectes i procediments establits en la normativa aplicable.
Tercera. Necessitats i objectius a satisfer pel programa
El programa haurà de complir tots els objectius assenyalats en l'article 124 de la LUV i, per tant, contindrà les previsions necessàries per a:
· Gestionar la transformació jurídica de les finques afectades.
· Urbanitzar completament la unitat d'execució que constituïsca l'objecte del programa.
· Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents, i en concret, connectar amb la xarxa primària viària prevista, i en cas de no estar prèviament executada la part externa a la UE objecte del present programa, executar-la completament.
· Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.
· Obtindre els sòls dotacionals públics de l'àmbit de l'actuació, o adscrits a la esta, a favor de l'administració gratuïtament.
· Obtindre gratuïtament l'aprofitament que legalment corresponga a l'Ajuntament, amb destinació al patrimoni municipal de sòl.
· Ordenar el repartiment equitatiu de beneficis i càrregues de l'actuació entre els afectats.
Establir terminis per a edificar els solars resultants, que seran més breus en cas de ser propietat de l'urbanitzador, i açò últim serà un objectiu complementari.
Quarta. Procediment i forma d'adjudicació del contracte.
El present concurs es regirà per les regles i normes que resulten del contingut de les presents bases particulars, per les bases generals del terme municipal d'Almoradí, publicades en el BOPA núm. 225, de 29 de setembre de 2006, per les contingudes en la LUV, el ROGTU i atenent a la legislació de contractes, en concret a la modalitat establida en el TRLCAP, de procediment obert i per concurs.
Es regirà el procediment pel que establix els arts. 130 a 140 LUV i arts. 284 a 325 ROGTU.
Cinquena. Candidats a agent urbanitzador. (art. 119 LUV)
5.1. Es remet al que s'ha establit per l'ordenança de bases generals del terme municipal d'Almoradí, en concret a la base quarta, amb les especificacions següents:
Els candidats optants hauran de complir els requisits que establixen l'art. 121 LUV, art. 310 ROGTU i art. 20 TRLCAP/00 (Text Refós de la Llei de Contractes de les Administracions Públiques).
5.2. Quan en representació d'una societat concórrega algun membre d'esta, haurà de justificar documentalment que està facultat per a això. Els poders i documents acreditatius de la personalitat s'acompanyaran a la proposició validats per a este concurs pel secretari de la corporació municipal d'Almoradí o funcionari amb títol de llicenciat en Dret de l'Àrea d'Urbanisme de l'Ajuntament d'Almoradí, indistintament.
El contracte s'atorgarà a una sola persona o entitat; no obstant això, podrà concertar-se amb dos o més persones, si s'obliguen solidàriament respecte a la corporació, els drets de la qual envers elles seran, en tot cas, indivisibles, i es comprometran a constituir-se en UTE (art. 24 TRLCAP/00). En este cas, haurà d'acreditar-se la solvència econòmica i financera de totes les entitats que concursen.
Sisena. Preu de licitació i garanties, provisional i definitiva. (art. 140 LUV i art. 286.1 h) i l) ROGTU)
6.1. El pressupost estimat de licitació es determina en la quantitat de 3.103.995,28 euros, IVA inclòs. De conformitat al que disposen els arts. 132.1.h) i 140 LUV i art. 286.h) ROGTU, els candidats a agent urbanitzador constituiran una garantia provisional equivalent al 2% del cost estimat de càrregues d'urbanització que es concreta en la quantitat de 62.079,90 euros. En qualsevol cas caldrà ajustar-se al que s'ha disposat per la base huitena de les generals.
L'expressada quantitat de 3.103.995,28 euros, IVA inclòs, opera als efectes de l'art. 140 LUV.
6.2. Quan participe com a licitador una unió temporal d'empreses, la garantia provisional podrà constituir-se per una o diverses de les empreses participants, sempre que en conjunt s'aconseguisca la quantia exigida en l'apartat anterior i es garantisca solidàriament per tots els integrants de la UTE.
6.3. Quant a la forma i requisits de les garanties, caldrà ajustar-se al que preveu el capítol III del títol II del llibre I del TRLCAP/00 així com al que disposen els articles 55, 56, 57 i 58 del seu reglament.
La prestació de la garantia provisional s'acreditarà de la manera següent:
- Per mitjà de resguard de la tresoreria municipal, quan s'haja constituït en diners, en valors públics o en valors privats.
- Per mitjà d'aval o pòlissa d'assegurança de caució, havent de verificar-se fefaentment la personalitat i/o legitimació de la persona que firma el document en nom de l'entitat.
6.4. La garantia provisional romandrà vigent fins que s'adjudique el contracte, i s'acordarà la seua devolució en l'adjudicació. No obstant això, serà retinguda la de l'adjudicatari i confiscada la de les empreses que retiren injustificadament la seua proposició abans de l'adjudicació, aplicant-se el que establix l'article 62 del RGLCAP.
Si l'adjudicatari opta, si és el cas, per aplicar l'import de la garantia provisional a la definitiva, haurà de ser cancel·lada la garantia provisional simultàniament a la constitució de la garantia definitiva.
6.5. En tot cas, la garantia provisional respondrà del manteniment de les proposicions presentades pels licitadors fins a l'adjudicació i la de la proposició de l'adjudicatari fins a la formalització del contracte. Per a l'adjudicatari del present concurs el dit percentatge quedarà afecte al pagament del que establix la clàusula de garantia definitiva.
6.6. La garantia definitiva es constituirà prèviament a l'atorgament del contracte d'adjudicació d'agent urbanitzador per la quantia mínima del 10% del cost de la totalitat de càrregues d'urbanització, conceptes retribuïbles a l'urbanitzador, que resulten dels termes de la proposició juridicoeconòmica que aprove la corporació. La seua constitució i efectes es regiran pel que disposa la TRLCAP/00 i el seu Reglament.
6.7. Podran comprometre's garanties addicionals respecte de les ofertes complementàries i es constituiran de la mateixa manera que la definitiva.
Setena. Contingut i forma de les propostes. Alternativa tècnica i proposició juridicoeconòmica. Capacitat i solvència (art. 131.2.f), k) i m) LUV)
Les propostes que formulen els distints optants hauran d'atendre al que establix l'ordenança municipal de bases generals (bases 5a i 9a), al que disposen els arts. 125, 126 i 127 LUV, i a estes bases particulars.
7.1. L'alternativa tècnica (art. 126 LUV).
L'ordenació detallada està regulada en el document d'homologació de les NNSS per la qual cosa l'alternativa tècnica haurà de limitar-se a identificar-lo, sense perjuí del que s'establix a continuació.
Es podrà realitzar modificació de l'ordenació detallada que permeta la millora en la materialització de l'aprofitament permés per les NNSS, amb l'augment de zones lliures d'edificació.
El projecte d'urbanització que es formule haurà de prestar especial atenció a la integració de l'actuació en l'entorn i territori circumdants (art. 126.C LUV). A la seua connexió i congruència amb les actuacions coetànies i amb la ciutat.
Eixe projecte d'urbanització haurà de comprendre la totalitat de l'àmbit de l'actuació (art. 126.F LUV) en condicions de ser sotmés en el seu dia al tràmit que establix l'art. 160 i amb els continguts disposats pels arts. 152, 153, 156 i 157 també de la LUV, i arts. 346, 348, 349 i 350 del ROGTU. El projecte d'urbanització resoldrà les qüestions necessàries amb vista a la connexió de servicis i infraestructures.
L'alternativa tècnica acomplirà la totalitat dels continguts exigits per l'art. 126 LUV (arts. 307 a 309 ROGTU) que es reputen com a mínims. No obstant el sistema de terminis d'execució de les obres d'urbanització haurà d'estar concretat, amb les seues corresponents fites i fases, en el propi projecte d'urbanització (art. 126.e LUV). La proposta contindrà el sistema de terminis per a tot el desenvolupament i execució de l'actuació i, en especial, s'aplicarà el sistema de terminis de l'edificació, tant lliure com protegida.
L'alternativa tècnica haurà de fixar els terminis que es proposen per al desenvolupament de l'actuació, determinant-se tant el termini de desenvolupament, el corresponent a les obres d'urbanització com a les obres d'edificació dels solars resultants.
L'alternativa tècnica tindrà també la resta de continguts determinats en l'article 126 de la LUV.
Si la proposta de programa modificara l'ordenació estructural, haurà d'incorporar la documentació establida per a tals supòsits en la LUV.
7.2. D'altra banda, les propostes estaran integrades també per una proposició juridicoeconòmica amb el contingut que establix l'article 127 LUV i els articles 302 a 306 ROGTU, que hauran de contindre a més d'allò que s'ha exposat en els esmentats preceptes, específicament les determinacions següents:
7.3. La proposició juridicoeconòmica articularà el sistema de relacions entre urbanitzador i propietari, en particular, la modalitat de retribució a l'urbanitzador, i la informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució, així com condicions i termini per a l'exercici de l'opció de retribució en metàl·lic i la resta de determinacions contingudes en l'article 302 del ROGTU.
7.4. Contindrà també la proposta les majors obligacions que, especialment en matèria de dotacions i inversions, sobre les mínimes establides en les presents bases, es comprometa a assumir el concursant per al cas que resulte adjudicatari del concurs. Haurà de presentar la seua proposta d'actuació que està disposat a desenvolupar, amb expressió completa de tots els costos, retribucions o no, sistemes de terminis i garanties addicionals. Proposta detallada quant a valoració del sòl, valoració de costos de desenvolupament, urbanització i gestió, d'adquisició de sòl i permuta per obres d'urbanització i gestió.
Huitena. Lloc, termini i forma de presentació de les propostes (art. 131.2.l) LUV)
8.1. Documentació a formular pels candidats a urbanitzador.
8.1.1. Documentació general del programa d'actuació integrada determinada per l'article 133.1 LUV.
8.1.2. Documentació tècnica de l'alternativa tècnica que ha de ser sotmesa a informació pública. Art. 126, lletres a), f) i si és el cas k) LUV.
8.1.3. Documentació de l'alternativa tècnica que no ha de ser sotmesa a informació pública. Art. 126 LUV, resta.
8.1.4. Proposició juridicoeconòmica (art. 127 LUV).
8.1.5. Acta notarial acreditativa del compliment de tràmit d'informació pública de la documentació corresponents de l'alternativa tècnica i del tràmit de notificacions a interessats (art. 134 LUV).
8.2. Formalitats i termini de presentació. Les proposicions, a l'empara del que establix l'article 133 de la LUV, constaran de tres sobres firmats pel licitador denominats A, B i C i en cada un dels quals es farà constar el contingut, en la forma que s'indicarà, i el nom del licitador, el seu CIF o NIF, domicili, telèfon, fax i correu electrònic. En el seu interior, es farà constar en full independent el seu contingut material de forma detallada i numerada.
A) Sobre A, denominat Documentació general, es presentarà tancat, podent ser lacrat i precintat, i haurà de tindre la inscripció següent: "Documentació general del programa d'actuació integrada de la UER 9 d'Almoradí. Proposició que presenta (nom) ... per a prendre part en el concurs convocat per l'Ajuntament d'Almoradí, per al desenvolupament i execució de la UER-9 de les NNSS d'Almoradí, en règim de gestió indirecta", i que contindrà la documentació determinada en l'article 133.1 de la LUV. El sobre A serà presentat davant de l'Ajuntament d'Almoradí en el termini de tres mesos comptats, a partir de la data d'enviament de l'anunci de convocatòria del concurs al Diari Oficial de la Unió Europea.
B) Sobre B, denominat d'alternativa tècnica, expressarà la inscripció: "Alternativa tècnica del Programa d'Actuació Integrada de la UER-9 d'Almoradí» i contindrà la documentació exigida en l'article 126 de la LUV. El sobre B serà presentat en el mateix termini i junt amb el sobre A. L'alternativa tècnica serà presentada a més en suport informàtic.
C) Sobre C, denominat de proposició juridicoeconòmica, expressarà la inscripció: "Proposició juridicoeconòmica del Programa d'Actuació Integrada de la UER-9 d'Almoradí» i contindrà la documentació exigida en l'article 127 de la LUV. El sobre C serà presentat davant de l'Ajuntament d'Almoradí, conjuntament i en el mateix termini que els sobres A i B. Tot això de conformitat amb l'art. 300 ROGTU.
D) Les actes notarials que acrediten el sotmetiment a informació pública de l'alternativa tècnica, que es referixen els arts. 133.L.f. I 134 LUV hauran de depositar-se en l'Ajuntament d'Almoradí, en el termini de 10 dies des de la terminació de la informació pública de la seua alternativa tècnica.
8.3. Informació pública. La documentació que s'identifica amb el número 7.1.2., açò és, la documentació de l'alternativa tècnica que se sotmet a informació pública (document de planejament que determine millora de l'ordenació detallada si és el cas, i projecte d'urbanització) serà sotmesa al tràmit que regula l'art. 134 LUV. Tràmit que ha de ser completat dins del termini màxim de dos mesos comptats a partir de l'expiració del termini de tres mesos previst per a la presentació dels sobres A, B i C. En tot cas, amb anterioritat a l'expiració del termini dels tres mesos previst per a la presentació dels citats sobres, hauran d'haver-se remés totes les publicacions i tots els avisos, havent de justificar-se davant de l'Ajuntament en eixe mateix termini.
8.4. Precisar que el sobre A contindrà, a banda dels documents que indica l'article 133.1 de la LUV, els següents:
1. Escrit d'acceptació de les presents bases particulars conforme al model següent:
(Nom) ... veí de ..., amb domicili al carrer ... núm. - de la ciutat de ... i proveït de DNI núm. ... expedit a ..., .... de ... de 19 ... en plena possessió de la seua capacitat jurídica i d'obrar, en nom propi (o en representació de ... com a ... conforme acredita amb document públic declarat bastant), assabentat de l'anunci publicat en el Diari Oficial de la Comunitat Valenciana núm. ... del dia ... de ... de ... i de les bases particulars que han de regir en el concurs convocat per l'Ajuntament d'Almoradí, per al desenvolupament i execució de la UER 9 de l'homologació de les NNSS d'Almoradí, les bases i condicions del qual coneix i accepta íntegrament, pren part en el present concurs, i, en cas de resultar adjudicatari, es compromet a executar en forma reglamentària la proposta d'actuació seleccionada, en el termini i condicions fixades en les bases i en la vigent legislació del sòl.
2. Memòria firmada per l'oferent, comprensiva de les seues referències tècniques, professionals i especials, relacionades amb la matèria del concurs, adjuntant els pertinents documents acreditatius que justifiquen amb suficients garanties el compliment de les obligacions d'urbanitzador, tant en els aspectes tècnics com en els econòmics.
3. Instruments personals tècnics i econòmics que pensa adscriure a l'actuació, detallats al màxim perquè l'Ajuntament, sense indagacions ni perquisicions de cap tipus, puga formar-se una idea com cal de la solvència orgànica i funcional del proponent. I tots els documents se que estimen convenients per a definir la solvència tècnica i financera de les persones o entitats que es presenten al concurs.
4. Certificació que el proponent no és deutor a la hisenda municipal per cap concepte.
5. Els que acrediten trobar-se al corrent del compliment de les obligacions tributàries i de la Seguretat Social imposades per les disposicions vigents.
8.5 Requisits de la documentació.
8.5.1. La presentació de les proposicions presumix l'acceptació incondicionada per part del proponent de les presents bases particulars, així com la declaració responsable de complir totes i cada una de les condicions exigides per a contractar amb l'administració. Qualsevol excepció s'entendrà en tot cas com a no posada.
8.5.2. Les proposicions es presentaran en idioma espanyol, i tota la informació ha de facilitar-se tant en paper imprés com en suport informàtic (aplicacions Word, Excel, Autocad i compatibles). En cas de discrepància entre les dades o informació d'ambdós suports prevaldrà la continguda en la documentació presentada en paper imprés.
8.5.3. La totalitat del cost de l'elaboració de la documentació per a la confecció de les ofertes que es presenten al concurs serà per compte dels licitadors, que no podran reclamar cap compensació econòmica en cas de no resultar adjudicataris.
8.5.4. Les ofertes tindran una validesa de sis mesos, comptats a partir de la data d'obertura de les proposicions.
8.5.5. El que disposen els apartats anteriors s'entén sense perjudici del que establix la base sisena relativa a les especialitzacions de la documentació tècnica a presentar.
8.6. Quant al lloc i termini, s'establix el següent:
Els documents seran aportats al registre municipal en dies i hores hàbils.
Si l'últim dia de termini coincidix en dissabte, s'entendrà inhàbil a estos efectes i es computarà el dia hàbil següent.
Novena. Recepció de la documentació
Acabat el termini de recepció de proposicions, el funcionari responsable del registre corresponent expedirà una certificació de la documentació rebuda o de l'absència de licitadors, si és el cas, la que conjuntament amb aquella remetran al secretari de la mesa d'estudi de les propostes.
Si s'haguera anunciat la remissió per correu, amb els requisits establits en l'article 80.4 del Reglament General de la Llei de Contractes de les Administracions Públiques, tan prompte com siga rebuda i, en tot cas, transcorregut el termini de 10 dies indicat en este, el cap de l'oficina receptora expedirà certificació de la documentació rebuda per a remetre-la, igualment, al secretari de la mesa d'estudi de les propostes.
Atés el que establixen les ordenances municipals de bases generals (base 12a) una vegada complit el tràmit d'informació pública al qual al·ludix l'art. 134 LUV de les distintes alternatives tècniques i una vegada oberts els sobres A, B i C, es promourà un tràmit d'audiència de 15 dies als interessats que consten en l'expedient i als titulars cadastrals, que no tindrà caràcter de licitació, i serà suficient per a això la publicació al tauler d'anuncis d'este ajuntament.
En este tràmit els interessats que ho desitgen podran formular totes les al·legacions que estimen pertinents i examinar tota la documentació de les propostes així com les al·legacions incorporades a l'expedient.
Deu. Mesa d'estudi de les propostes
Aplicant els criteris del TRLCAP/00, per a l'examen i valoració de les proposicions dels licitadors, l'òrgan de contractació estarà assistit per una mesa d'estudi de les propostes. Esta mesa estarà composta per:
L'alcalde president de la corporació municipal, o membre en qui delegue.
Vocals:
· El secretari de la corporació o persona que legalment el substituïsca.
· L'arquitecte municipal.
· La interventora municipal.
· El regidor d'Obres, o persona en qui delegue.
Secretari: el tècnic d'administració general.
Esta mesa podrà demanar en qualsevol moment els assessoraments de tercers experts membres o no dels servicis de la corporació, quan ho estime oportú.
Onze. Qualificació de documents i estudi de les ofertes
Una vegada finalitzat el termini de presentació de proposicions, la mesa d'estudi de les propostes, el dia hàbil següent a la finalització del termini per a presentar les propostes procedirà a l'obertura del sobre A i qualificarà les proposicions formulades, segons el que establix l'article 136 i concordants de la LUV. Si la mesa d'estudi de propostes observara defectes formals en la documentació presentada, es requerirà als interessats, concedint-se un termini no superior a tres dies hàbils perquè el licitador els esmene o corregisca davant de la pròpia mesa d'estudi de propostes, deixant constància d'allò que s'ha actuat en l'acta que s'alce a este efecte. Tals circumstàncies es faran públiques al tauler d'anuncis de l'Ajuntament el mateix dia de l'acte d'obertura, que servirà de notificació als interessats.
Si la documentació conté defectes substancials o deficiències materials no esmenables, es rebutjarà la proposició.
Una vegada qualificada la documentació i esmenats, si és el cas, els defectes o omissions de la documentació presentada, la mesa procedirà a determinar les empreses admeses a la licitació, les rebutjades i les causes del rebuig.
Seran rebutjades, en principi i en tot cas, les proposicions quan, sobre A, no s'acredite fefaentment la possessió dels requisits per a contractar amb les administracions públiques, la possessió dels requisits de solvència econòmica i financera i tècnica o professional exigits en estes bases o la garantia provisional dels quals siga inferior a l'assenyalada en estes bases així com aquelles en què s'observara en els documents que la integren defectes substancials o deficiències materials no esmenables.
Una vegada qualificats els documents inclosos en el sobre A, es procedirà a emetre els informes corresponents sobre les alternatives tècniques formulades pels aspirants els requisits de participació dels quals hagen sigut qualificats favorablement. L'Ajuntament podrà requerir als aspirants a urbanitzador perquè en el termini màxim de 20 dies, aclarisquen la documentació presentada, esmenen l'omesa, o completen la que siga insuficient.
En el termini de cinc dies des de l'emissió dels informes corresponents, l'alcalde president dictarà una resolució en què es determinaran les alternatives tècniques que hagen rebut una puntuació superior a la mínima fixada per estes bases.
L'obertura del sobre C de les proposicions admeses tindrà lloc, en acte públic, dins dels 10 dies següents a la resolució de l'alcalde sobre les alternatives tècniques, dia que serà anunciat al tauler d'anuncis de l'Ajuntament, servint este acte de notificació a tots els interessats. A este exclusiu efecte es considerarà inhàbil el dissabte, de tal manera que si l'obertura de pliques coincidix en dissabte es traslladarà al dilluns següent.
L'acte d'obertura de proposicions, segons el que establix l'article 136.3 i concordants de la LUV, començarà amb la lectura a l'anunci del concurs, procedint-se a continuació al recompte de les proposicions presentades; fet açò es farà públic el nombre de proposicions rebudes i nom dels licitadors, i els interessats podran comprovar que els sobres que contenen les ofertes es troben en la mesa i en idèntiques condicions en què van ser entregats.
Abans de l'obertura de la primera proposició s'invitarà als licitadors interessats a manifestar els dubtes que tinguen o demanar les explicacions que estimen necessàries, procedint-se per la mesa als aclariments i contestacions pertinents, però sense que en este moment puga aquella fer-se càrrec de documents que no hagueren sigut entregats durant el termini d'admissió d'ofertes, o el de correcció o esmena de defectes o omissions.
En eixe mateix acte, o en qualsevol moment del procediment, els concursants podran manifestar el desistiment de la seua proposta, assumint la pèrdua de la garantia provisional del 2% prestada.
Després de l'acte d'obertura de les proposicions formulades, s'atorgarà un termini d'audiència de 15 dies hàbils als interessats que consten en l'expedient i als titulars cadastrals, durant el qual podran examinar l'expedient i formular totes les al·legacions que interessen als seus drets, per a la qual cosa únicament serà necessari la publicació en el tauler d'anuncis d'este ajuntament. Este nou tràmit no té caràcter de licitació.
Posteriorment a este tràmit, es remetrà tota la documentació als servicis tècnics municipals perquè emeten un informe.
L'Ajuntament podrà requerir als aspirants a urbanitzador perquè en el termini màxim de 20 dies, aclarisquen la documentació presentada, esmenen l'omesa, o completen la que siga insuficient.
Emés informe de les al·legacions formulades i emesos els informes preceptius dels servicis tècnics municipals, s'elaborarà per la mesa d'estudi una proposta d'adjudicació, havent de ser resolta en un termini màxim de 2 mesos des de l'obertura de les proposicions juridicoeconòmiques.
Una vegada acordada, l'adjudicació serà notificada als participants en la licitació i als interessats en l'expedient. En el mateix termini haurà d'aportar l'escriptura pública de constitució de la unió temporal d'empreses quan el licitador adjudicatari tinguera tal condició.
D'acord amb l'art. 84 RGCAP, si alguna proposició no té concordança amb la documentació requerida, varia substancialment el model establit, o comporta omissions, errors manifestos o ratllades que impedisquen conéixer el contingut essencial de l'oferta, serà rebutjada per la mesa, en resolució motivada. Pel contrari, el canvi o omissió d'algunes paraules del model, sempre que una cosa o l'altra no altere el seu sentit, no serà causa suficient per al rebuig de la proposició.
El rebuig de proposicions podrà acordar-se per la mesa en qualsevol moment abans de realitzar la seua proposta d'adjudicació del contracte.
La mesa formularà proposta raonada i motivada, atenent als criteris del plec de condicions particulars, a l'òrgan de contractació que resoldrà. Podrà proposar modificacions respecte de la proposta seleccionada.
Dotze. Criteris i objectius de l'actuació en matèria d'urbanització i edificació (art. 131.2.D i e) LUV)
11.1. Cobrir amb la UER 9 junt amb altres sectors i UER's, la demanda a curt termini de sòl terciari al terme municipal d'Almoradí.
11.2. Acomplir els requeriments del PATRICOVA.
Tretze. Criteris i requisits a observar en la documentació tècnica (art. 131.2.f) LUV)
En relació al projecte d'urbanització i la resta de documents que necessiten un suport gràfic, es presentaran en suport paper i en suport informàtic amb els següents detalls, sempre que fóra possible en relació a la naturalesa del document:
- Memòries: document en format de Microsoft Word.
- Plans informació: la necessària segons la informació sol·licitada o si no n'hi ha a escala 1/2000.
- Plans d'ordenació: escala 1/1000
- Suport informàtic, en fitxers de format DWG.
En relació a la documentació que acredita la solvència tècnica, econòmica i financera, caldrà ajustar-se al que establix la Llei de Contractes de les Administracions Públiques per a la legislació del contracte de concessió d'obra pública, en concret, la Llei 13/2003, de 23 de maig, Reguladora del Contracte de Concessió d'Obres Públiques.
Catorze. Terminis de desenvolupament i execució (art. 131.2.i) LUV)
El termini estimat per al desplegament, desenvolupament i execució del programa d'actuació serà com a màxim el de cinc anys, i començarà a partir de l'endemà de la firma del contracte d'adjudicació.
Hauran de complir-se els terminis establits en l'article 332 del ROGTU per a la presentació de documents i sotmetiment a informació pública d'estos.
Quinze. Execució de l'obra d'urbanització
16.1. En relació amb les obres d'urbanització, l'urbanitzador atendrà al compliment de les obligacions següents:
Haurà d'executar la totalitat de les obres d'urbanització en els terminis continguts en la proposta que presente l'urbanitzador seleccionat.
L'inici de les obres d'urbanització es realitzarà en el termini màxim d'un mes des de l'aprovació del projecte de reparcel·lació. En cap cas el termini d'execució serà superior a 36 mesos des de l'inici.
L'inici de les obres s'acreditarà per mitjà d'acta de replantejament i la finalització per mitjà del corresponent certificat final d'obres expedit pel director d'estes.
L'acta de replantejament serà subscrita per l'urbanitzador, l'empresari constructor, un tècnic de l'Ajuntament i la direcció facultativa, i en ella es faran constar els punts següents:
a) La comprovació de l'adequació del projecte d'execució a la realitat geomètrica del terreny o de l'edificació sobre la qual s'actua;
b) La verificació de la disponibilitat del terreny o de l'edificació, necessària per al començament de les obres.
c) La viabilitat del projecte d'execució, a la vista de les característiques físiques del terreny i altres contingències no previstes que pogueren presentar-se.
L'urbanitzador convocarà als que hagen de subscriure l'acta de replantejament, amb una antelació mínima de cinc dies, computats des de la recepció d'esta per les parts convocades. En l'acta de replantejament s'arreplegarà la data de començament de les obres, així com qualsevol reserva o discrepància que es poguera observar pels que estiguen cridats a subscriure-la.
En cas d'acceptar-se pròrrogues sobre les fases del calendari proposat, estes hauran de ser acordades de forma expressa per l'Ajuntament, amb la sol·lictud prèvia de l'adjudicatari. En cap cas es prorrogaran els terminis fixats per mutu consentiment tàcit.
Els terminis previstos podran ser prorrogats i suspesos d'acord amb el que disposa el TRLCAP/00 i el seu reglament, i la resta de normativa que siga d'aplicació. En particular:
(i) Quant a la redacció de textos refosos i projecte de reparcel·lació resultaran aplicables les regles pròpies del contracte administratiu de consultoria i assistència tècnica.
(ii) Pel que es referix a l'execució de les obres, seran aplicables els preceptes relatius al contracte administratiu d'obres.
L'incompliment dels terminis resultants de la proposta guanyadora, així com de les possibles pròrrogues que pogueren acordar-se comportarà la imposició a l'adjudicatari de les penalitats per demora que siguen d'aplicació o, si és el cas; la resolució del contracte, d'acord amb els termes i condicions que es prevegen en el contracte d'adjudicació, de conformitat amb el que disposa la Llei Urbanística Valenciana, tal com es determinen en la base 18a.
L'urbanitzador haurà d'executar, en conseqüència, la totalitat de les obres d'urbanització corresponents a execució de la xarxa viària pública; xarxes de proveïment d'aigua, sanejament, subministrament d'energia elèctrica, inclososes les instal·lacions de conducció, transformació, distribució i enllumenat públic, canalització i instal·lació de gas i qualsevol altre servici previst en el projecte d'urbanització, així com execució dels espais lliures públics, inclosos mobiliari urbà, jardineria i plantació d'arbratge.
Executar les obres de connexió a xarxa primària i xarxes de servici que siguen necessaris en l'exterior de la unitat d'actuació.
16.2. Execució de les obres per empresari constructor (arts. 357 i ss ROGTU)
16.2.1. L'execució del projecte d'urbanització aprovat per l'Ajuntament serà a càrrec de l'empresari constructor, qui serà seleccionat per l'urbanitzador de conformitat amb les previsions establides per la legislació bàsica de caràcter estatal de contractació pública, la LUV i el ROGTU, en concret els articles 357 a 370.
No serà preceptiu seleccionar l'empresari constructor per mitjà de licitació pública en els supòsits continguts en l'art. 120.6 i 7 LUV.
Dèsset. Relacions amb els propietaris. Equidistribució
La iniciativa que formulen els candidats a urbanitzador haurà de prestar especial atenció al sistema de relacions que la gestió i desenvolupament del sector requerisquen amb els propietaris de sòl i especial respecte pels seus drets patrimonials que han de ser compatibles segons el nou esperit protector de la LUV, i a favor de l'interés públic.
En este sentit la proposta de l'urbanitzador atendrà als següents continguts segons la situació en què es trobe la propietat:
17.1. Propietaris que hagueren patrimonialitzat el seu aprofitament, però hagen de suportar les càrregues d'urbanització.
17.2. Propietaris que no han patrimonialitzat el seu aprofitament. Seran tributaris del corresponent excedent d'aprofitament.
S'identificarà en cada oferta el moment i forma perquè el propietari puga exercitar davant de l'urbanitzador l'opció de pagament en metàl·lic per tots els conceptes assumits com a retribuïbles. Esta proposta de pagament en diners haurà de contindre els següents elements mínims:
a) Valoració de tots els conceptes retribuïbles.
Criteris d'adjudicació (art. 312.2.c) ROGTU
Alternativa tècnica 50 punts (50%)
Prop. juridicoeconòmica 50 punts (50%)
Alternativa tècnica 50%
Precepte
ROGTU Puntuació
312.6 Resolució adequada de la integració de l'actuació en el seu entorn (40%) Millora de l'ordenació. 20
312.6 Qualitat tècnica de les solucions i dels materials proposats per a la urbanització (30%) 15
312.6 Objectius complementaris. Inversió en programes de restauració paisatgística o d'imatge urbana (10%) 5
312.6 Terminis d'execució, compromís d'edificació simultània, compromisos addicionals voluntaris (20%) 10
50 punts
Proposició juridicoeconòmica 50%
Precepte
ROGTU Puntuació
313.1 a) Cost d'urbanització (34%) 17
313.1 b) Valoració de terrenys a l'efecte de coeficient de canvi per al pagament en espècie. Menor proporció
de solars o aprofitament que haja de ser posat a disposició de l'urbanitzador per la reparcel·lació
per a pagament de costos.
Modalitat de pagament dels costos d'urbanització. Acord amb els propietaris per a la forma de pagament (30%) 15
313.1 c) Major proporció de terrenys propis o d'associats que estiguen afectats en el registre de la propietat
al compliment de les obligacions del programa (31%) 15,5
313.1 d) Compromisos financers per a l'execució d'obligacions complementàries a costa de l'urbanitzador (5%) 2,5
b) Assignació de quotes en proporció a la propietat inicial de cada propietari.
c) Terminis de pagament.
d) Garanties addicionals exigibles als propietaris diferents de la mera càrrega real.
Modalitat mixta de retribució que resulten de les anteriors indicades, o, fins i tot de la iniciativa del candidat a urbanitzador dins del marc de la LUV i de la Llei 6/1998.
Fixació dels conceptes i drets indemnitzables que siguen necessaris assumir per l'actuació a fi de fer-la possible, amb estimació de quantitats.
Díhuit. Millores i mesures complementàries i variants (art. 131.2.g) LUV)
La proposta de programa haurà d'atendre inexcusablement als objectius imprescindibles establits per l'art. 124.1 LUV. En este sentit prestarà també puntual atenció al mandat de la lletra d) del precepte citat, en el sentit de suplementar, de forma justificada i per a compensar desequilibris, infraestructures, espais públics i dotacions que siguen del cas.
Millores. D'altra banda, podran plantejar-se objectius complementaris assumint el règim que per a això establix l'art. 124.2 LUV.
Es podrà realitzar modificació de l'ordenació detallada que permeta la millora en la materialització de l'aprofitament permés per les NNSS, amb l'augment de zones lliures d'edificació.
Variants. Podran formular-se dins d'una mateixa alternativa tècnica i referides exclusivament al seu contingut.
Dènou. Criteris d'adjudicació (arts. 131.2.n) i 4 LUV, i arts. 286.1.j) i k), 312 i 313 ROGTU)
L'administració actuant adjudicarà la condició d'urbanitzador a aquell que formule una proposta que atenga als següents objectius que s'ordenen per orde d'importància decreixent, d'acord amb allò que s'ha preceptuat per l'article 312.6 del ROGTU, al comptar la unitat d'execució amb ordenació detallada.
S'establix puntuació mínima de 23 punts per a les alternatives tècniques, a l'efecte de ponderar posteriorment les proposicions juridicoeconòmiques (art. 286.1.k) ROGTU). Les propostes de programes l'alternativa tècnica de les quals no sobrepasse la puntuació mínima, seran descartades.
Criterios de adjudicación (art. 312.2.c) ROGTU
Alternativa técnica 50 puntos (50%)
Prop. jurídico-económica 50 puntos (50%)
Alternativa técnica 50%
Precepto
ROGTU Puntuación
312.6 Resolución adecuada de la integración de la actuación en su entorno (40%) Mejora de la ordenación. 20
312.6 Calidad técnica de las soluciones y de los materiales propuestos para la urbanización (30%) 15
312.6 Objetivos complementarios. Inversión en programas de restauración paisajística o de imagen urbana (10%) 5
312.6 Plazos de ejecución, compromiso de edificación simultánea, compromisos adicionales voluntarios (20%) 10
50 puntos
Proposición jurídico-económica 50%
Precepto
ROGTU Puntuación
313.1 a) Coste de urbanización (34%) 17
313.1 b) Valoración de terrenos a efectos de coeficiente de canje para el pago en especie. Menor proporción
de solares o aprovechamiento que deba ser puesto a disposición del urbanizador por la reparcelación para pago de costes.
Modalidad de pago de los costes de urbanización. Acuerdo con los propietarios para la forma de pago (30%) 15
313.1 c) Mayor proporción de terrenos propios o de asociados que estén afectados en el registro de la propiedad
al cumplimiento de las obligaciones del programa. (31%) 15,5
313.1 d) Compromisos financieros para la ejecución de obligaciones complementarias a costa del urbanizador (5%) 2,5
Vint. Obligacions i prerrogatives de l'administració actuant (art. 286.1.e) ROGTU)
L'Ajuntament d'Almoradí està obligat a prestar la més diligent col·laboració a l'urbanitzador que resulte seleccionat, d'acord amb els principis de lleialtat i eficiència. Prestarà la seua ajuda i tutela en les relacions que l'urbanitzador tinga amb empreses concessionàries de servicis públics subministradors d'energia o aigua i també amb altres administracions.
L'Ajuntament d'Almoradí comptarà amb les prerrogatives que li reconeix la legislació de contractes de les administracions públiques i com a mínim, les d'interpretar els contractes administratius, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes establides en la LUV i el seu desplegament reglamentari.
Vint-i-una. Atorgament i execució del contracte
En el termini d'un mes a partir de la notificació de l'acord d'aprovació i adjudicació del programa d'actuació a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada.
El document de formalització serà firmat per l'alcalde i l'urbanitzador, donant fe d'això el secretari general, annexant a este un exemplar de les bases particulars de programació i de la seua proposició juridicoeconòmica.
Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en el TRLCAP/00.
Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva, que serà del 10% sobre les càrregues d'urbanització, així com les complementàries si és el cas.
L'execució del programa d'actuació integrada es realitzarà a risc i ventura de l'urbanitzador, sense perjuí d'allò que s'ha disposat de forma legal i reglamentàriament per a la retaxació de càrregues, amb estricta subjecció a les presents bases particulars de programació, i a les ordes i instruccions que en interpretació d'estes done l'Ajuntament.
L'urbanitzador podrà subcontractar amb tercers la realització parcial de les següents prestacions corresponents al programa d'actuació, d'acord amb l'article 355 del ROGTU.
Vint-i-dos. Compliment, modificacions, incompliment, resolució i extinció del contracte (art. 286.1.i) ROGTU)
22.1. L'urbanitzador està obligat a complir el termini total d'execució del contracte, així com els terminis parcials proposats, i en concret, haurà d'iniciar les obres d'urbanització en el termini de tres mesos des de l'aprovació definitiva del projecte de reparcel·lació. Per la seua banda, les obres d'urbanització hauran d'estar finalitzades en el termini màxim de 36 mesos des de l'inici.
A més d'això, haurà de complir els altres terminis que determina l'article 332 del ROGTU.
22.2. La constitució en mora de l'urbanitzador no necessitarà prèvia intimació per part de l'Ajuntament. Quan existisca demora del termini total imputable a l'urbanitzador, l'Ajuntament podrà optar indistintament per la resolució del contracte o per la imposició de penalitats diàries en la proporció de 0,12 euros per cada 601,01 euros sobre les càrregues d'urbanització del programa d'actuació, acordant en este últim cas l'oportuna ampliació del termini d'execució. Cada vegada que les penalitats arriben a un múltiple del 5% de les càrregues d'urbanització aprovades, l'Ajuntament podrà resoldre el contracte o acordar la continuïtat amb la imposició de noves penalitats, de conformitat amb el que disposa la Llei de Contractes de les Administracions Públiques.
A l'incompliment dels terminis parcials fixats també se'ls aplicarà el règim de penalitats previstes legalment per a l'incompliment del termini total.
Si el retard fóra produït per motius no imputables a l'urbanitzador i este oferira complir els seus compromisos amb una ampliació del termini que s'havia assenyalat, es concedirà per l'Ajuntament un termini que serà almenys, igual al temps perdut, llevat que el contractista demanara un altre menor, de conformitat amb el que disposa la Llei de Contractes de les Administracions Públiques.
22.3. L'Ajuntament exigirà a l'urbanitzador l'esmena dels defectes, insuficiències tècniques, errors materials, omissions i infraccions de preceptes legals o reglamentats que li siguen imputables, i s'atorgarà a este efecte un termini prudencial que no podrà excedir un mes.
Si persistix l'incompliment quant a l'execució parcial de les prestacions objecte del contracte, l'Ajuntament podrà optar indistintament, per la seua resolució o per computar el temps requerit per a les correccions dels treballs defectuosos o mal executats a l'efecte de sanció per retards.
22.4. Pròrroga del contracte.
La possibilitat de prorrogar el contracte i l'abast de la pròrroga s'establix com una possibilitat i després del corresponent expedient en què es justifique la seua necessitat.
22.5. En el supòsit de modificació del contracte caldrà ajustar-se al que disposa la Llei de Contractes de les Administracions Públiques.
22.6. Són causes de resolució del contracte per causes imputables a l'urbanitzador, a més de les determinades en l'article 143.2 de la LUV, les següents:
(i) Les previstes en el TRLCAP/00, amb els efectes que s'establixen en la normativa d'aplicació, així com les derivades de la incapacitat legal sobrevinguda de l'urbanitzador per a l'exercici de la seua tasca i les altres previstes en la legislació general aplicable a les seues relacions amb l'administració.
(ii) La demora injustificada en el compliment dels terminis fixats en les presents bases generals de programació, en les bases particulars de programació, i la resta de terminis establits en la Llei Urbanística Valenciana i les normes que la despleguen.
(iii) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat quan el desenvolupament i execució del programa d'actuació haja deixat de desenvolupar-se, no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar des del requeriment, llevat que la necessitat de l'execució exigisca un termini major.
(xv) Incórrer el contractista, durant la vigència del contracte, en alguna de les prohibicions de contractar previstes en l'article 20 de la Llei de Contractes de les Administracions Públiques.
(xvi) Les reiterades deficiències en l'execució del contracte.
(xvii) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
(xviii) L'incompliment dels terminis determinats per l'article 332 del ROGTU.
22.7. Seran causes de resolució del contracte per causes imputables a l'Ajuntament:
(i) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al començament.
(ii) El desistiment o la suspensió del contracte per un termini superior a un any acordada per l'Ajuntament.
22.8. El contracte s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.
Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres, si no n'hi ha, el seu assegurament.
Perquè puga operar la recepció d'obres definitiva, haurà d'haver-se acreditat per l'urbanitzador el compliment de totes les obligacions que li foren exigibles conforme al contracte subscrit amb l'administració actuant.
L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per a complir-la.
Una vegada esmenades les deficiències apreciades, l'Ajuntament en Ple acordarà la recepció de les obres d'urbanització, començant llavors el termini de garantia.
La recepció de les obres d'urbanització s'entendrà produïda als tres mesos de l'oferiment formal a l'Ajuntament sense resposta administrativa expressa, o des que queden obertes a l'ús públic.
El termini de garantia serà de 12 mesos des del moment en què s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.
Vint-i-tres. Recursos administratius (art. 447 i 448 ROGTU)
S'aplicaran els articles 447 i 448 del ROGTU, i en concret, abans de la interposició del recurs contenciós administratiu, les decisions que s'adopten per l'Ajuntament en els procediments d'adjudicació de programes d'actuació hauran de ser objecte dels recursos regulats en la Llei 30/1992.
Podran impugnar-se:
a) L'acte d'aprovació de les bases particulars reguladores del programa.
b) La qualificació de la capacitat i solvència per a participar en el procés de selecció.
c) L'acte d'adjudicació del contracte a l'urbanitzador, i d'aprovació del programa d'actuació integrada.
d) L'acte d'adjudicació del contracte a l'empresari constructor.
e) L'acte d'aprovació del projecte de reparcel·lació.
El recurs ha d'interposar-se en el termini màxim d'un mes comptat a partir de l'endemà de la notificació o publicació de l'acte objecte d'impugnació, sense perjuí de la possibilitat d'interposar-lo des de la data en què es tinga notícia de l'existència i contingut complet de l'acte. L'escrit d'interposició es presentarà en el Registre de l'Ajuntament, amb el contingut exigit en la Llei 30/1992.
Vint-i-quatre. Pagament de costos i taxes per l'adjudicatari
El pagament del cost de totes les publicacions, anuncis, etc. que siguen necessaris per a l'adjudicació de la condició d'urbanitzador serà repercutit a l'adjudicatari del contracte, açò és, a qui siga adjudicada la condició d'urbanitzador, una vegada s'acorde l'adjudicació condicionada pel Ple.
L'adjudicatari haurà d'abonar les taxes i impostos que determinen les ordenances fiscals d'este ajuntament abans de la formalització del contracte.Almoradí, 10 de gener de 2008.- El regidor delegat d'Urbanisme: Alvaro Ferri Martínez.